Document ID: 32007D0158

ΑΠΌΦΑΣΗ ΤΗΣ ΕΠΙΤΡΟΠΉΣ
της 7ης Μαρτίου 2007
για την τροποποίηση των αποφάσεων 2003/804/ΕΚ και 2003/858/ΕΚ, όσον αφορά την εισαγωγή ζώντων ιχθύων και μαλακίων που προορίζονται για κατανάλωση από τον άνθρωπο, από τρίτες χώρες που απαριθμούνται στον κανονισμό (ΕΚ) αριθ. 2076/2005
[κοινοποιηθείσα υπό τον αριθμό Ε(2007) 682]
(Κείμενο που παρουσιάζει ενδιαφέρον για τον ΕΟΧ)
(2007/158/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως το άρθρο 19 παράγραφος 1,
Εκτιμώντας τα ακόλουθα:
(1)
Η απόφαση 2003/804/ΕΚ της Επιτροπής, της 14ης Νοεμβρίου 2003, για τον καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές μαλακίων, αυγών και γαμετών τους, με σκοπό την περαιτέρω ανάπτυξη, αύξηση, μετεγκατάσταση ή κατανάλωσή τους από τον άνθρωπο (2), και η απόφαση 2003/858/ΕΚ της Επιτροπής, της 21ης Νοεμβρίου 2003, σχετικά με τον καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές ζώντων ψαριών, των αυγών και των γαμετών τους που προορίζονται για καλλιέργεια και ζώντων ψαριών υδατοκαλλιέργειας και των προϊόντων τους που προορίζονται για ανθρώπινη κατανάλωση (3), αναφέρονται στις τρίτες χώρες που απαριθμούνται στον κατάλογο που περιέχεται στην απόφαση 2006/766/ΕΚ της Επιτροπής, της 6ης Νοεμβρίου 2006, για την κατάρτιση του καταλόγου τρίτων χωρών και εδαφών από τα οποία επιτρέπονται οι εισαγωγές δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων (4) όσον αφορά στην έγκριση για την εισαγωγή στην Κοινότητα των ζωντανών μαλακίων και των προϊόντων ψαριών προοριζόμενων για ανθρώπινη κατανάλωση.
(2)
Σύμφωνα με τον κανονισμό (ΕΚ) αριθ. 2076/2005 της Επιτροπής, της 5ης Δεκεμβρίου 2005, για τη θέσπιση μεταβατικών διατάξεων σχετικά με την εφαρμογή των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 853/2004, (ΕΚ) αριθ. 854/2004 και (ΕΚ) αριθ. 882/2004 και για την τροποποίηση των κανονισμών (ΕΚ) αριθ. 853/2004 και (ΕΚ) αριθ. 854/2004 (5), τα κράτη μέλη μπορούν για μια μεταβατική περίοδο που λήγει στις 31 Δεκεμβρίου 2009, υπό ορισμένους όρους, να εγκρίνουν από άποψη δημόσιας υγείας την εισαγωγή δίθυρων μαλακίων και προϊόντων αλιείας από τις χώρες που απαριθμούνται στο παράρτημα Ι και το παράρτημα ΙΙ του εν λόγω κανονισμού, αντίστοιχα. Τα εν λόγω εισαγόμενα από εκείνες τις χώρες προϊόντα μπορούν να διατίθενται μόνο στην εγχώρια αγορά του εισάγοντος κράτους μέλους ή των κρατών μελών που επιτρέπουν την ίδια εισαγωγή.
(3)
Οι αποφάσεις 2003/804/ΕΚ και 2003/858/ΕΚ πρέπει επίσης να επιτρέπουν την εισαγωγή από χώρες που απαριθμούνται στους καταλόγους που περιέχονται στον κανονισμό (ΕΚ) αριθ. 2076/2005.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τροποποιήσεις της απόφασης 2003/804/ΕΚ
Στην απόφαση 2003/804//EK, το άρθρο 4 παράγραφος 1 στοιχείο α) αντικαθίσταται από το ακόλουθο κείμενο:
«α)
η τρίτη χώρα αποστολής εμφαίνεται είτε στον κατάλογο που καθιερώνεται με την απόφαση 2006/766/ΕΚ της Επιτροπής (6) ή, κατά τη διάρκεια της μεταβατικής περιόδου για την οποία γίνεται λόγος στον κανονισμό (ΕΚ) αριθ. 2076/2005 της Επιτροπής (7), στον κατάλογο που καθιερώνεται με τον εν λόγω κανονισμό.
Άρθρο 2
Τροποποιήσεις της απόφασης 2003/858/ΕΚ
Στην απόφαση 2003/858/EK, το άρθρο 5 παράγραφος 1 στοιχείο α) αντικαθίσταται από το ακόλουθο κείμενο:
«α)
η τρίτη χώρα αποστολής εμφαίνεται είτε στον κατάλογο που καθιερώνεται με την απόφαση 2006/766/ΕΚ της Επιτροπής (8) ή, κατά τη διάρκεια της μεταβατικής περιόδου για την οποία γίνεται λόγος στον κανονισμό (ΕΚ) αριθ. 2076/2005 της Επιτροπής (9), στον κατάλογο που καθιερώνεται από τον εν λόγω κανονισμό.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 7 Μαρτίου 2007.

Labels: 3
5
6